text: [{"text_idx": "#000005", "text": "22 a\u0301ra gamla Marija Serifovic sang sangin Molitva so sannf\u00f8randi, at Eurovision n\u00e6sta a\u0301r ver\u00f0ur hildi\u00f0 i\u0301 Serbia. I\u0301latin mannfo\u0301lkakl\u00e6\u00f0i, minti Marija mest um Roy Orbison. Hon var a\u0301 onkran ha\u0301tt ju\u0301st ta\u00f0 umvenda av donsku DQ og ukrainsku Verka Serduchka, i\u00f0 vo\u0301ru menn latnir i\u0301 sum kvinnur. Ho\u0301ast stigamunurin til endans var r\u00e6ttiliga sto\u0301rur ni\u00f0ur til Ukraina a\u0301 \u00f8\u00f0rum pla\u0301ssi, so var r\u00e6ttiliga spennandi i\u0301 l\u00f8tum."}, {"text_idx": "#000006", "text": "Annars var talan um eitt sera fj\u00f8llbroytt Eurovision tiltak, og tey, i\u00f0 spa\u0301ddu, at Eurovision var broytt fyri alti\u0301\u00f0, vi\u00f0 sigrinum hja\u0301 Lordi h\u00f8vdu r\u00e6tt. Her var rokkur, poppur, fo\u0301lkato\u0301nleikur og no\u0301gv ymiskt."}, {"text_idx": "#000010", "text": "Danir i\u0301 \u00f8\u00f0ini eftir ha\u0301lvfinaluna"}, {"text_idx": "#000024", "text": "Ho\u0301ast f\u00f8royska songkvinnan Linda Andrews og f\u00f8royska dansarinnan Vi\u0301gdis Hentze Olsen vo\u0301ru vi\u00f0 til at tryggja danska Eurovision vinnaranum DQ atgongd til sto\u0301ru evropeisku finaluna i\u0301 Helsinki, so ver\u00f0ur hv\u00f8rgin teirra at si\u0301ggja a\u0301 pallinum leygarkv\u00f8ldi\u00f0, ta\u0301 v\u00e6ntandi v\u00e6l yvir 100 millio\u0301nir hyggjarar seta seg frammanfyri sjo\u0301nvarpsski\u0301ggjan."}, {"text_idx": "#000025", "text": "Upprunaliga skuldu b\u00e6\u00f0i Linda og Vi\u0301gdis vi\u00f0 til Finlands, og Linda hevur somulei\u00f0is sungi\u00f0 ko\u0301r a\u0301 uppt\u00f8kunum av vinnaralagnum Drama Queen, i\u00f0 hevur veri\u00f0 no\u0301gv at hoyrt i\u0301 Danmark. Men ta\u0301 avtorna\u00f0i, fingu Linda og Vi\u0301gdis at vita, at t\u00e6r ikki sluppu vi\u00f0 til Finlands. Ta\u00f0 er koreografurin hja\u0301 Danmarks Radio, i\u00f0 hevur lagt framf\u00f8rsluna hja\u0301 DQ til r\u00e6ttis, sum hevur vraka\u00f0 f\u00f8roysku luttakarnar. Grundgevingin var, at Linda ikki dugur no\u0301g v\u00e6l at dansa og at Vi\u0301gdis ikki dugur no\u0301g v\u00e6l at syngja. Ny\u0301ggja koreografiin kravdi, at talan var um dansandi ko\u0301rsangarar, og so var ikki pla\u0301ss til ikki dansandi ko\u0301rsangarinnuna Lindu og ikki syngjandi dansarinnuna Vi\u0301gdis. Sostatt mugu f\u00f8royingar brynja seg vi\u00f0 toli, ta\u00f0 ver\u00f0ur sostatt minst eitt a\u0301r inntil vit a\u0301 fyrsta sinni sleppa at uppliva ein f\u00f8roying i\u0301 Eurovision finaluni ella i\u0301 grand prixnum, sum ta\u00f0 eitur a\u0301 go\u0301\u00f0um gomlum f\u00f8royskum."}]